95/513/EY: Neuvoston päätös, tehty 29 päivänä marraskuuta 1995, kolmansissa maissa tuotettujen siemenperunoiden vastaavuudesta



Virallinen lehti nro L 296 , 09/12/1995 s. 0031 - 0033



NEUVOSTON PÄÄTÖS, tehty 29 päivänä marraskuuta 1995, kolmansissa maissa tuotettujen siemenperunoiden vastaavuudesta (95/513/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (1) ja erityisesti sen 15 artiklan 1 kohdan, ottaa huomioon komission ehdotuksen, sekä katsoo, että Sveitsissä on annettu sääntöjä siemenperunoiden virallisesta tarkastamisesta, edellä mainituissa säännöissä määrätään, että perussiemenperunat sekä varmennetut siemenperunat voidaan varmentaa ja niiden pakkaukset sulkea virallisesti Yhdistyneiden kansakuntien Euroopan talouskomission (ECE) helposti pilaantuvien tuotteiden laadun kehittämistä standardoivan työryhmän suositteleman siemenperunoita koskevan UNECE-standardin mukaisesti, näiden sääntöjen tutkiminen sekä niiden soveltaminen Sveitsissä ovat osoittaneet, että kyseisessä maassa korjattuja ja tarkastettuja siemenperunoita sääntelevät edellytykset ovat yhtä luotettavia niiden ominaisuuksien ja tarkastuksen järjestämisen, tunnistamisen varmistamisen, merkinnän ja tarkastuksen osalta kuin yhteisössä korjattuihin ja tarkastettuihin siemenperunoihin sovellettavat edellytykset, päätöksen 81/956/ETY (2), jossa määrätään Sveitsissä tuotettujen siemenperunoiden vastaavuudesta, voimassaoloaika on päättynyt 30 päivänä kesäkuuta 1995; tämän vuoksi uusi päätös on tarpeen, tämä päätös ei estä yhteisön kannanottojen kumoamista, jos on ilmeistä, että edellytykset, joihin tällaiset kannanotot perustuvat, eivät enää täyty; tämän vuoksi olisi Sveitsissä tuotetuista siemenperunoista saatava muuta käytännön tietoa viljelemällä ja ottamalla näytteitä yhteisön vertailukohteiden mukaisesti, ja tämä päätös ei vaikuta jäsenvaltioiden kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (3) mukaisesti päättämiin edellytyksiin, ON TEHNYT TÄMÄN PÄÄTÖKSEN: 1 artikla Täten ilmoitetaan, että tämän päätöksen liitteessä olevassa I osassa esitetyssä maassa korjatut ja I osassa lueteltujen viranomaisten tarkastamat ja liitteen samassa osassa eriteltyihin luokkiin kuuluvat siemenperunat vastaavat yhteisössä korjattuja vastaaviin luokkiin kuuluvia siemenperunoita ja ne ovat direktiivin 66/403/ETY säännösten mukaisia, jos tämän päätöksen liitteessä olevassa II osassa määrätyt edellytykset täyttyvät. 2 artikla Tätä päätöstä sovelletaan 1 päivästä heinäkuuta 1995 30 päivään kesäkuuta 2000. 3 artikla Tämä päätös on osoitettu kaikille jäsenvaltioille. Tehty Brysselissä 29 päivänä marraskuuta 1995. Neuvoston puolesta L. ATIENZA SERNA Puheenjohtaja (1) EYVL N:o 125, 11.6.1966, s. 2320/66, direktiivi sellaisena kuin se on viimeksi muutettuna komission päätöksellä 95/65/EY (EYVL N:o L 56, 14.3.1995, s. 18) (2) EYVL N:o L 351, 7.12.1981, s. 1, päätös sellaisena kuin se on muutettuna päätöksellä 90/403/ETY (EYVL N:o L 208, 7.8.1990, s. 29) (3) EYVL N:o L 26, 31.1.1977, s. 20, direktiivi sellaisena kuin se on viimeksi muutettuna komission direktiivillä 95/41/EY (EYVL N:o L 182, 2.8.1995, s. 17) LIITE I OSA Taulukko >TAULUKON PAIKKA> II OSA Edellytykset 1. Siemenperunat on varmennettava ja niiden pakkaukset on virallisesti merkittävä ja sinetöitävä Yhdistyneiden kansakuntien Euroopan talouskomission helposti pilaantuvien tuotteiden laadun kehittämistä standardoivan työryhmän suositteleman UNECE:n siemenperunoita koskevan standardin mukaisesti. 2. Edellytysten, jotka viljelysten, erien ja siemenperunoista välittömästi tuotettujen perunoiden on täytettävä, tutkimisen suorittavat tämän liitteen I osassa luetellun tuotantomaan viranomaiset tai tällaisen viranomaisen vastuulla toimiva tämän valtion yksityis- tai julkisoikeuden mukainen oikeushenkilö, jos tällainen oikeushenkilö ei saa yksityistä etua tutkimusten tuloksesta. 3. Kaikki tiedot on toimitettava ainakin yhdellä yhteisön virallisella kielellä. 4. Nimilapun värin on oltava sininen.